In 2011 wou ons ‘n Jetski toernooi op die dam hou. Aan die begin van díe jaar, was die dam nog skoon, maar teen Oktober 2011 moes dit afgestel word as gevolg van die watergras wat die dam oortrek het.
Van 2011 tot 2019 het die dam algaande verswak. Die munisipale rioollyne in die dorp loop gereeld oor en beland in die damme, wat die gras en alge voed. Alhoewel vele mense gou die skuld op die plaaslike regering wil pak, is baie self skuldig deur reën water in hul erwe na die riool te kanaliseer. Wanneer dit dan reën, kan die sisteem dit nie hanteer nie en loop die riool oor in die strome, wat later by ons beland.